Αποτίμηση Επιχείρησης Μελέτη Περίπτωσης ΔΕΗ Α.Ε.:
Creators: name: Μιχαηλίδου, Αννα Πολυχρονίου
Publisher: name: Aristotle University of Thessaloniki
Year: 2014
Subjects: Αποτίμηση Επιχείρησης
Ελεύθερες Ταμειακές Ροές
Μέσο Σταθμικό Κόστος
Company Valuation
Free Cash Flow
WACC

description: Η αποτίμηση της επιχείρησης θεωρείται απαραίτητο εργαλείο στην χρηματοοικονομική ανάλυση καθώς ο προσδιορισμός της αξίας της επιχείρησης στο σύγχρονο ανταγωνιστικό περιβάλλον της παγκόσμιας αλλά και εγχώριας αγοράς συνδέεται άρρηκτα με την βιωσιμότητα της. Η αξία της επιχείρησης δεν αφορά μόνο τους μετόχους και τους διοικούντες της αλλά όλο το συναλλακτικό περιβάλλον. Έτσι, η γνώση της πραγματικής αξίας της επιχείρησης αποτελεί σημαντικό εργαλείο και ένδειξη για το που βρίσκεται η επιχείρηση και κυρίως κατά πόσο μπορεί να βελτιωθεί μακροπρόθεσμα. Απαιτείται λοιπόν σωστή αποτίμηση μιας επιχείρησης γιατί τόσο η υπερτίμηση όσο και η υποτίμηση μπορούν να προκαλέσουν εξίσου προβλήματα. Η υπερτίμηση μπορεί να οδηγήσει σε υπερβολική αισιοδοξία σχετικά με τις δυνάμεις της επιχείρησης και σε περίπτωση πώλησης οι υποψήφιοι επενδυτές δεν θα είναι διατεθειμένοι να πληρώσουν την επιπλέον αξία. Η υποτίμηση της αξίας μιας επιχείρησης πάλι, μπορεί να οδηγήσει σε εσφαλμένες εκτιμήσεις των ενεργειών που έχουν ήδη διενεργηθεί και φυσικά σε περίπτωση πώλησης η αξία της επιχείρησης θα πραγματοποιηθεί σε χαμηλότερη από την πραγματική αξία. Η παρούσα διπλωματική εργασία με τίτλο «Αποτίμηση Επιχείρησης Μελέτη Περίπτωσης ΔΕΗ Α.Ε. » εκπονήθηκε στα πλαίσια του Διατμηματικού Προγράμματος Μεταπτυχιακών Σπουδών Πληροφορική και Διοίκηση, των τμημάτων Πληροφορικής και Οικονομικών Επιστήμων. Σκοπός της είναι η περιγραφή των σύγχρονων μεθοδολογιών αποτίμησης με ιδιαίτερη έμφαση στην μέθοδο προεξόφλησης ταμειακών ροών και η εφαρμογή της μεθόδου στην περίπτωση της ΔΕΗ. Θα πρέπει να τονίσουμε πως η παρούσα διπλωματική εργασία δεν παρουσιάζει την πλήρη κάλυψη του γνωστικού αντικειμένου της αποτίμησης αλλά επιδιώκει την ανάπτυξη κρίσης για την επιλογή της κατάλληλης μεθοδολογίας και μέσα από την πραγματική εφαρμογή της μεθόδου προεξόφλησης των ελεύθερων ταμειακών ροών δείχνει τις κατευθυντήριες γραμμές για τα βήματα που πρέπει να ακολουθηθούν σε ανάλογες περιπτώσεις. Αναλυτικότερα, αρχικά παρουσιάζεται το εννοιολογικό περιεχόμενο της έννοιας της αποτίμησης καθώς και οι τέσσερις βασικές μεθοδολογίες για τον προσδιορισμό της αξίας μιας επιχείρησης. Έπειτα παρουσιάζεται η βιβλιογραφική επισκόπηση σχετικά με τις μεθόδους αποτίμησης, αναπτύσσοντας τις υπάρχουσες έρευνες και μελέτες. Στην συνέχεια, αναλύεται η μελέτη περίπτωσης της ΔΕΗ, παρουσιάζοντας κάποια γενικά στοιχεία της επιχείρησης, τις στρατηγικές ανάπτυξης αλλά και τα οικονομικά μεγέθη της. Η επιλογή της επιχείρησης έγινε λόγω του μεγάλου ενδιαφέροντος που παρουσιάζουν οι δημόσιες επιχειρήσεις που πρόκειται να αποκρατικοποιηθούν αλλά και η επικαιρότητα του θέματος μιας και η αποκρατικοποίηση της ΔΕΗ Α.Ε. αναμένεται να ολοκληρωθεί μέχρι το 2016. Παράλληλα, αναπτύσσεται η μέθοδος αποτίμησης με βάση την προεξόφληση ελεύθερων ταμειακών ροών. Παρουσιάζεται βήμα βήμα η μεθοδολογία υπολογισμού της αξίας της ΔΕΗ, εκτιμάται η αξία του μετοχικού της κεφαλαίου αλλά και της θεωρητικής μετοχής πραγματοποιώντας ανάλυση ευαισθησίας σε δύο σημαντικούς παράγοντες και αξιολογούνται τα αποτελέσματα της μεθόδου με βάση την σημερινή αξία της επιχείρησης στο χρηματιστήριο. Τέλος αναλύονται τα αποτελέσματα της παρούσας μελέτης και δίνονται κάποιες προτάσεις για περαιτέρω έρευνα στο μέλλον, ως αποτέλεσμα των ελλείψεων και των κενών που παρατηρούνται μέσω της συγκεκριμένης διερεύνησης.
description: The valuation of the company is considered as an essential tool in financial analysis as well as in today's competitive environment of the global and domestic market. The value of the firm does not concern only shareholders and managers, but the whole market environment. Thus, knowledge of the real value of enterprise is an important tool and an indication on how the company can improve in the long term. Therefore the right valuation of a company is important because both appreciation and depreciation can also cause problems. The present paper entitled "Company Valuation Case Study DEI S.A." was produced as part of the Interdisciplinary Postgraduate Studies in Information Administration, the Department of Informatics and Economics. Its purpose is to describe the modern valuation methodologies with particular emphasis on discounted cash flows and the application of the method in the case of the DEI S.A. We should emphasize that this paper does not discuss extensively all aspects of valuation but focus to develop a guidebook for the selection of appropriate methodology and through the actual application of the method of discounted free cash flows shows the steps to be followed in such cases. At first presents the conceptual content of the valuation and the four basic methodologies for determining the value of a company. In addition, presents the literature review of methods of valuation, by presenting existing surveys and studies. It then analyzes the case study of DEI S.A., presenting some general elements of the company, growth strategies and financial figures. Furthermore the paper presents the method of valuation based on discounted free cash flows. It shows step by step the methodology for calculating the value of DEI S.A, estimates also the value of the share capital and share performing sensitivity analysis on two important factors and evaluate the results of the method based on the current value of the company. Finally, this paper analyzes the results of this study and give some suggestions for further research in the future as a result of deficiencies and gaps observed through this investigation.